TISCO โชว์เทพ กำไร Q1/58 โต 28% หลังค่าใช้จ่ายดอกเบี้ยลด
TISCO โชว์เทพ กำไร Q1/58 โต 28% มาที่ 1.19 พันล้านบาท หลังค่าใช้จ่ายดอกเบี้ย-ค่าใช้จ่ายสำรองหนี้สูญลดลง
20 เม.ย. 2558

บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO รายงานผลการดำเนินงานไตรมาส 1/57 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 1.19 พันล้านบาท หรือมีกำไรสุทธิ 1.49 บาทต่อหุ้น เพิ่มขึ้น 28% จากช่วงเดียวกันของปีก่อนที่มีกำไรสุทธิ 934.69 ล้านบาท หรือมีกำไรสุทธิ 1.17 บาทต่อหุ้น
ทั้งนี้ผลการดำเนินงานดังกล่าวที่เพิ่มขึ้น เนื่องจากการลดลงของค่าใช้จ่ายดอกเบี้ย การเพิ่มขึ้นของรายได้ที่ไม่ใช่ดอกเบี้ยจากธุรกิจหลัก ประกอบกับการลดลงของค่าใช้จ่ายสำรองหนี้สูญจากการควบคุมคุณภาพสินทรัพย์ที่มีประสิทธิภาพ